বলিউডে তাঁকে গ্রিক গড বলা হয়। তিনি মর্ত্য-লোকের কাছে আরাধ্যই বটে! এবার একটি অনলাইন পোলের মাধ্যমে বিশ্বের তৃতীয় শ্রেষ্ঠ ‘হ্যান্ডসাম ফেস’এর খেতাবটাও নিয়ে নিলেন হৃতিক রোশন।
যে দু’জনের জন্য তাঁকে তৃতীয়ের স্থানে বসতে হল, তাঁদের মধ্যে প্রথমজন টম ক্রুজ। দ্বিতীয় রবার্ট প্যাটিনসন। বয়সের দিক থেকে টম খানিকটা সিনিয়র হৃতিকের তুলনায়। আবার রবার্ট অনেকটা জুনিয়র। সে যাই হোক, হলিউডের দুই সুপারস্টারের মাঝে কিছুটা জায়গা করে নিলেন যে হৃতিক, এতে বাহাদুরি তো আছেই! লিস্টে আর কারা আছেন জানেন? হিউ জ্যাকম্যান, জনি ডেপ, ব্র্যাড পিট! হৃতিক সেখানে একাই একশো, কী বলুন?